ভারত ও পাকিস্তানের সম্পর্ক এখন সাপে-নেউলে। ভারতের তরফ থেকে হুমকি দেওয়া হয়েছে পাকিস্তানকে। বেচাল কিছু দেখলেই ভারত আঘাত হানবে পাক-মুলুকে। পাকিস্তানও তাল ঠুকছে। 
এই যখন অবস্থা দুই দেশের, যখন যুদ্ধের আগুন দাউদাউ করে জ্বলছে, ঠিক সেই সেই সময়ে পাকিস্তানের ক্রিকেটার শাহিদ আফ্রিদি হুমকি দিলেন ভারতকে। এই পর্যন্ত পড়ে অনেকেই অবাক হতে পারেন। ক্রিকেটার হয়ে ভারতকে হুমকি দিচ্ছেন কেন আফ্রিদি? পাক-ক্রিকটাররা তো বলছিলেন দুই দেশের সম্পর্ক ঠিক রাখতে হলে ক্রিকেট শুরু করা উচিত। কিন্তু এখন তো আর ক্রিকেট খেলার মতো পরিবেশ নেই। তাহলে আফ্রিদি হুমকি দিতে গেলন কেন? 
দিনকয়েক আগে আফ্রিদি স্বয়ং টুইট করেছিলেন, পাকিস্তান শান্ত্রিপ্রিয় দেশ। তাঁর এহেন বক্তব্যের পরেই সমালোচনার ঝড় উঠেছিল সর্বত্র। অনেকেই আফ্রিদিকে ব্যঙ্গ করে বলেছিলেন, ভারতের সেনাবাহিনীকে ভয় পান আফ্রিদি। পাক এই অলরাউন্ডার অসম্মানিত হওয়ার পরে আর নিজেকে স্থির রাখতে পারেননি। তাঁর আসল মূর্তি সবাই এখন জানতে পেরে গিয়েছেন। ভারতকে সতর্ক করে দিয়ে আফ্রিদি বলছেন, ‘ভারতের কাছে এই তথ্যই নেই। সীমান্তে পাকিস্তানের সেনাবাহিনীর আগে পাহারা দিচ্ছে পাঠানরা। সীমান্ত এলাকায় দাপিয়ে বেড়াচ্ছে পাঠানরা।’ অর্থাৎ ভারত যদি পাকিস্তানকে অসহায় বলে মনে করে, হাল্কাভাবে নেয়, তাহলে বিরাট বড় ভুল করবে। 
আফ্রিদির কাছে যে তথ্য রয়েছে, ভারত সরকারের কাছে সেই তথ্য নেই, তা তো আর হতে পারে না! কিন্তু দিনকয়েক আগেই যিনি শান্তির জল ছেটাচ্ছিলেন, সেই ক্রিকেটার কেন ভারতকে হুমকি দিতে গেলেন, সেটাই কারোর বোধগম্য হচ্ছে না।